nibzard/narodne-novine-full-text-markdown huggingface dataset:
### NN 7/2024 (17.1.2024.), Odluka o dodjeli odlikovanja Reda hrvatskog pletera za osobiti doprinos razvitku i ugledu Republike Hrvatske i dobrobiti njezinih građana

PREDSJEDNIK REPUBLIKE HRVATSKE

127

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) i članaka 2., 3. i 21. Zakona o odlikovanjima i priznanjima Republike Hrvatske (»Narodne novine« broj 20/95., 57/06., 141/06. i 118/19.), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom hrvatskog pletera, za osobiti doprinos razvitku i ugledu Republike Hrvatske i dobrobiti njezinih građana, odlikuju se:

1. MILIVOJ (Ivan) BUTIGAN

2. DAVOR (Jure) ŠOLIĆ

3. TONĆI (Vlado) SMOJE – posmrtno

4. KRISTIJAN (Jakov) BORIĆ

5. EMIL (Mate) JURENIĆ

6. DUBRAVKO (Marijan) ŠONJIĆ

7. DRAGO (Ante) LIJIĆ

8. IGOR (Željko) NOSIL

9. NEDILJKO (Luka) DADIĆ

10. ZORAN (Velko) ČULIĆ.

Klasa: 060-03/23-17/22

Urbroj: 71-03-01/3-23-01

Zagreb, 13. prosinca 2023.

Predsjednik
 Republike Hrvatske
 Zoran Milanović, v. r.
### NN 7/2024 (17.1.2024.), Odluka o dodjeli odlikovanja Spomenica domovinskog rata za sudjelovanje u Domovinskom ratu

PREDSJEDNIK REPUBLIKE HRVATSKE

129

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) i članaka 2., 3. i 22. Zakona o odlikovanjima i priznanjima Republike Hrvatske (»Narodne novine« broj 20/95., 57/06. i 141/06.), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Spomenicom domovinskog rata, za sudjelovanje u Domovinskom ratu, odlikuju se:

1. MIROSLAV (Ljudevit) MARTINČIĆ

2. SLAVKO (Ivan) GRBIN

3. DARIO (Rudolf) BAŠIĆ – posmrtno

4. IVAN (Ivan) BAŠIĆ – posmrtno

5. DINO (Etore) BILIĆ – posmrtno

6. SVETOSLAV (Šime) BUGARIN – posmrtno

7. IVAN (Marko) BUTKOVIĆ – posmrtno

8. HIMZO (Salih) CRNALIĆ – posmrtno

9. JOSIP (Josip) FEHIR – posmrtno

10. KLAUDIO (Ivan) JANKO – posmrtno

11. SERGIO (Ivan) JEROMELA – posmrtno

12. SILVESTAR (Bartol) JUG – posmrtno

13. ZDRAVKO (Jakov) KOLIĆ – posmrtno

14. MIRKO (Martin) PEREŠA – posmrtno

15. DAMIR (Đulio) PERUŠKO – posmrtno

16. ZVONKO (Zvonko) PITINAC – posmrtno

17. BORIS (Pavao) PURIĆ – posmrtno

18. MIRO (Grgo) RADOŠEVIĆ – posmrtno

19. KLAUDIO (Đildo) RUNKO – posmrtno

20. EDUARD (Marcel) SANKOVIĆ – posmrtno

21. MATO (Ivan) SRDAREVIĆ – posmrtno

22. LIBERO (Ivan) ŠARIĆ – posmrtno

23. TODOR (Mirčo) TRAJČESKI – posmrtno

24. ANTON (Bože) ŠARIĆ.

Klasa: 060-03/23-18/08

Urbroj: 71-03-01/3-23-01

Zagreb, 13. prosinca 2023.

Predsjednik
 Republike Hrvatske
 Zoran Milanović, v. r.
### NN 7/2024 (17.1.2024.), Odluka o stavljanju u službenu uporabu katastarskog operata katastra nekretnina za katastarsku općinu Varvari

Državna geodetska uprava

135

Na temelju članka 56. stavka 2. Zakona o državnoj izmjeri i katastru nekretnina (»Narodne novine«, br. 112/18 i 39/22), glavni ravnatelj Državne geodetske uprave donosi

ODLUKU

O STAVLJANJU U SLUŽBENU UPORABU KATASTARSKOG OPERATA KATASTRA NEKRETNINA ZA KATASTARSKU
 OPĆINU VARVARI

I.

Na temelju podataka katastarske izmjere, podataka prikupljenih tijekom izlaganja na javni uvid elaborata katastarske izmjere i podataka preuzetih iz obnovljene zemljišne knjige izrađen je katastarski operat katastra nekretnina za katastarsku općinu Varvari (MB 323845), a koji se sastoji od:

– katastarskog plana u digitalnom obliku,

– digitalnog ortofotoplana i digitalnog modela terena,

– elaborata geodetske osnove,

– pregledne karte u mjerilu 1:5000,

– detaljnih listova katastarskog plana u mjerilu 1:1000 (17 listova),

– skice izmjere M 1:1000 (32 komada), M 1:500 (35 komada),

– dopunske skice izmjere (100 komada),

– popisa katastarskih čestica u rasponu od broja 1/1 do 610 (ukupno 934 k.č.),

– popisa osoba upisanih u posjedovne listove i

– posjedovnih listova u rasponu od broja 1 do 979 (ukupno 934 PL-ova).

II.

Katastarski operat katastra nekretnina za katastarsku općinu Varvari (MB 323845) stavlja se u službenu uporabu 9. siječnja 2024. godine.

III.

Od dana stavljanja u službenu uporabu katastarskog operata katastra nekretnina za katastarsku općinu Varvari (MB 323845) svi novi upisi na području na kojem je provedena katastarska izmjera provodit će se u katastarskom operatu katastra nekretnina za katastarsku općinu Varvari (MB 323845).

IV.

Katastarski operat katastra nekretnina za katastarsku općinu Varvari (MB 323845) mora se održavati u trajnoj suglasnosti s novoosnovanom zemljišnom knjigom za katastarsku općinu Varvari.

V.

Ova Odluka stupa na snagu danom donošenja i objavit će se u »Narodnim novinama«.

Klasa: 932-05/24-03/2

Urbroj: 541-03-01-02/4-24-4

Zagreb, 9. siječnja 2024.

Glavni ravnatelj
 Antonio Šustić, dipl. ing. geod., v. r.
### NN 7/2024 (17.1.2024.), Odluka o početku mirovanja zastupničkog mandata zastupnika i početku obnašanja zastupničke dužnosti zamjenice zastupnika u Hrvatskom saboru

Hrvatski sabor

116

Na temelju članka 81. Ustava Republike Hrvatske i članaka 9. i 11. te članka 42. stavka 2. Zakona o izborima zastupnika u Hrvatski sabor (»Narodne novine«, br. 116/99., 109/00., 53/03., 44/06., 19/07., 20/09., 145/10., 24/11., 93/11., 19/15., 66/15., 104/15. i 98/19.) Hrvatski sabor na sjednici 15. siječnja 2024. donio je

ODLUKU

O POČETKU MIROVANJA ZASTUPNIČKOG MANDATA ZASTUPNIKA I POČETKU OBNAŠANJA ZASTUPNIČKE DUŽNOSTI ZAMJENICE ZASTUPNIKA U HRVATSKOM SABORU

Dana 20. prosinca 2023. započelo je mirovanje zastupničkog mandata zastupnika DAMIRA HABIJANA.

Danom donošenja ove Odluke zastupničku dužnost zamjenice zastupnika počinje obnašati LJUBICA JEMBRIH.

Klasa: 021-05/24-01/2

Zagreb, 15. siječnja 2024.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 7/2024 (17.1.2024.), Odluka o izboru člana i prestanku mandata člana Odbora za Ustav, Poslovnik i politički sustav Hrvatskoga sabora

HRVATSKI SABOR

117

Na temelju članka 81. Ustava Republike Hrvatske i članaka 46. i 61. Poslovnika Hrvatskoga sabora, Hrvatski sabor na sjednici 15. siječnja 2024. donio je

ODLUKU

O IZBORU ČLANA I PRESTANKU MANDATA ČLANA ODBORA ZA USTAV, POSLOVNIK I POLITIČKI SUSTAV HRVATSKOGA SABORA

I.

Za člana Odbora za Ustav, Poslovnik i politički sustav Hrvatskoga sabora bira se ANTE BAČIĆ.

II.

Dana 20. prosinca 2023. dužnost člana Odbora za Ustav, Poslovnik i politički sustav Hrvatskoga sabora prestao je obnašati DAMIR HABIJAN, zbog mirovanja zastupničkog mandata.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-04/24-03/1

Zagreb, 15. siječnja 2024.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 7/2024 (17.1.2024.), Odluka o izboru članice i prestanku mandata člana Odbora za zakonodavstvo Hrvatskoga sabora

HRVATSKI SABOR

118

Na temelju članka 81. Ustava Republike Hrvatske i članaka 46. i 63. Poslovnika Hrvatskoga sabora, Hrvatski sabor na sjednici 15. siječnja 2024. donio je

ODLUKU

O IZBORU ČLANICE I PRESTANKU MANDATA ČLANA ODBORA ZA ZAKONODAVSTVO HRVATSKOGA SABORA

I.

Za članicu Odbora za zakonodavstvo Hrvatskoga sabora bira se MAJDA BURIĆ.

II.

Dana 20. prosinca 2023. dužnost člana Odbora za zakonodavstvo Hrvatskoga sabora prestao je obnašati DAMIR HABIJAN, zbog mirovanja zastupničkog mandata.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-04/24-03/3

Zagreb, 15. siječnja 2024.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 7/2024 (17.1.2024.), Odluka o izboru članice i prestanku mandata člana Odbora za pravosuđe Hrvatskoga sabora

HRVATSKI SABOR

119

Na temelju članka 81. Ustava Republike Hrvatske i članaka 46. i 82. Poslovnika Hrvatskoga sabora, Hrvatski sabor na sjednici 15. siječnja 2024. donio je

ODLUKU

O IZBORU ČLANICE I PRESTANKU MANDATA ČLANA ODBORA ZA PRAVOSUĐE HRVATSKOGA SABORA

I.

Za članicu Odbora za pravosuđe Hrvatskoga sabora bira se MAGDALENA KOMES.

II.

Dana 20. prosinca 2023. dužnost člana Odbora za pravosuđe Hrvatskoga sabora prestao je obnašati DAMIR HABIJAN, zbog mirovanja zastupničkog mandata.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-04/24-03/2

Zagreb, 15. siječnja 2024.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 7/2024 (17.1.2024.), Odluka o izboru člana i prestanku mandata člana Odbora za izbor, imenovanja i upravne poslove Hrvatskoga sabora

HRVATSKI SABOR

120

Na temelju članka 81. Ustava Republike Hrvatske i članaka 46. i 106. Poslovnika Hrvatskoga sabora, Hrvatski sabor na sjednici 15. siječnja 2024. donio je

ODLUKU

O IZBORU ČLANA I PRESTANKU MANDATA ČLANA ODBORA ZA IZBOR, IMENOVANJA I UPRAVNE POSLOVE HRVATSKOGA SABORA

I.

Za člana Odbora za izbor, imenovanja i upravne poslove Hrvatskoga sabora bira se MARIO RADIĆ.

II.

Dana 6. prosinca 2023. dužnost člana Odbora za izbor, imenovanja i upravne poslove Hrvatskoga sabora prestao je obnašati DANIEL SPAJIĆ, zbog prestanka zastupničkog mandata.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-04/23-03/22

Zagreb, 15. siječnja 2024.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 7/2024 (17.1.2024.), Odluka o izboru člana i prestanku mandata člana Mandatno-imunitetnog povjerenstva Hrvatskoga sabora

HRVATSKI SABOR

121

Na temelju članka 81. Ustava Republike Hrvatske i članaka 46. i 117. Poslovnika Hrvatskoga sabora, Hrvatski sabor na sjednici 15. siječnja 2024. donio je

ODLUKU

O IZBORU ČLANA I PRESTANKU MANDATA ČLANA MANDATNO-IMUNITETNOG POVJERENSTVA HRVATSKOGA SABORA

I.

Za člana Mandatno-imunitetnog povjerenstva Hrvatskoga sabora bira se MARIO RADIĆ.

II.

Dana 6. prosinca 2023. dužnost člana Mandatno-imunitetnog povjerenstva Hrvatskoga sabora prestao je obnašati DANIEL SPAJIĆ, zbog prestanka zastupničkog mandata.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-04/23-03/23

Zagreb, 15. siječnja 2024.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 7/2024 (17.1.2024.), Odluka o razrješenju i izboru člana, izboru potpredsjednika i prestanku mandata potpredsjednika Nacionalnog vijeća za praćenje provedbe Strategije suzbijanja korupcije

HRVATSKI SABOR

122

Na temelju članka 81. Ustava Republike Hrvatske i članka 4. Odluke o Nacionalnom vijeću za praćenje provedbe Strategije suzbijanja korupcije (»Narodne novine«, br. 82/06. i 35/09.) Hrvatski sabor na sjednici 15. siječnja 2024. donio je

ODLUKU

O RAZRJEŠENJU I IZBORU ČLANA, IZBORU POTPREDSJEDNIKA I PRESTANKU MANDATA POTPREDSJEDNIKA NACIONALNOG VIJEĆA ZA PRAĆENJE PROVEDBE STRATEGIJE SUZBIJANJA KORUPCIJE

I.

Razrješuje se član Nacionalnog vijeća za praćenje provedbe Strategije suzbijanja korupcije iz reda zastupnika HRVOJE ZEKANOVIĆ.

II.

Za člana Nacionalnog vijeća za praćenje provedbe Strategije suzbijanja korupcije iz reda zastupnika bira se NIKOLA MAŽAR.

III.

Za potpredsjednika Nacionalnog vijeća za praćenje provedbe Strategije suzbijanja korupcije iz reda zastupnika bira se HRVOJE ZEKANOVIĆ.

IV.

Dana 20. prosinca 2023. dužnost potpredsjednika Nacionalnog vijeća za praćenje provedbe Strategije suzbijanja korupcije iz reda zastupnika prestao je obnašati DAMIR HABIJAN, zbog mirovanja zastupničkog mandata.

V.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-04/24-03/4

Zagreb, 15. siječnja 2024.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 7/2024 (17.1.2024.), Odluka o izboru člana i prestanku mandata člana Savjeta za robne zalihe

HRVATSKI SABOR

123

Na temelju članka 81. Ustava Republike Hrvatske i članka 7. Zakona o strateškim robnim zalihama (»Narodne novine«, br. 141/22.) Hrvatski sabor na sjednici 15. siječnja 2024. donio je

ODLUKU

O IZBORU ČLANA I PRESTANKU MANDATA ČLANA SAVJETA ZA ROBNE ZALIHE

I.

Za člana Savjeta za robne zalihe iz reda zastupnika Hrvatskoga sabora bira se MARIO RADIĆ.

II.

Dana 6. prosinca 2023. dužnost člana Savjeta za robne zalihe prestao je obnašati DANIEL SPAJIĆ, zbog prestanka zastupničkog mandata.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-04/23-06/3

Zagreb, 15. siječnja 2024.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 7/2024 (17.1.2024.), Odluka o izmjenama i dopuni Odluke o imenovanju predsjednika i članova Upravnog vijeća Centra za restrukturiranje i prodaju

VLADA REPUBLIKE HRVATSKE

132

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), članka 26. stavka 4. Zakona o upravljanju državnom imovinom (»Narodne novine«, br. 52/18. i 155/23.) i članka 66. stavka 4. Zakona o upravljanju nekretninama i pokretninama u vlasništvu Republike Hrvatske (»Narodne novine«, broj 155/23.), Vlada Repub­like Hrvatske je na sjednici održanoj 11. siječnja 2024. donijela

ODLUKU

O IZMJENAMA I DOPUNI ODLUKE O IMENOVANJU PREDSJEDNIKA I ČLANOVA UPRAVNOG VIJEĆA CENTRA ZA RESTRUKTURIRANJE I PRODAJU

I.

U Odluci o imenovanju predsjednika i članova Upravnog vijeća Centra za restrukturiranje i prodaju (»Narodne novine«, br. 102/20., 37/22., 55/22., 85/22., 10/23. i 157/23.), točka I. mijenja se i glasi:

»Imenuje se dr. sc. MARKO PRIMORAC, ministar financija, predsjednikom Upravnog vijeća Centra za restrukturiranje i prodaju, po položaju«.

II.

U točki II. podstavak 1. mijenja se i glasi:

» – BRANKO BAČIĆ, potpredsjednik Vlade Republike Hrvatske i ministar prostornoga uređenja, graditeljstva i državne imovine«.

Iza podstavka 1. dodaje se novi podstavak 2. koji glasi:

» – DAMIR HABIJAN, ministar gospodarstva i održivog razvoja«.

Dosadašnji podstavci 2. – 5. postaju podstavci 3. – 6.

III.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/24-04/15
 Urbroj: 50301-15/07-24-02
 Zagreb, 11. siječnja 2024.

Predsjednik
 mr. sc. Andrej Plenković, v. r.
### NN 7/2024 (17.1.2024.), Odluka o dopuni Odluke o koordinaciji aktivnosti unutar okvira za gospodarsko upravljanje Europske unije

Vlada Republike Hrvatske

131

Na temelju članka 24. stavaka 1., 2. i 3. i članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), članaka 121. i 148. Ugovora o funkcioniranju Europske unije (Službeni list Europske unije C 83/1, 30. 3. 2010.), članka 1. stavka 3. Uredbe (EU) br. 1175/2011 Europskog parlamenta i Vijeća od 16. studenoga 2011. o izmjeni Uredbe (EZ) br. 1466/97 o jačanju nadzora stanja proračuna i nadzora i koordinacije ekonomskih politika (Službeni list Europske unije L 306/12, 23. 11. 2011.) i članka 6. stavka 1. Uredbe (EU) br. 1176/2011 Europskog parlamenta i Vijeća od 16. studenoga 2011. o sprečavanju i ispravljanju makroekonomskih neravnoteža (Službeni list Europske unije L 306/25, 23. 11. 2011.), Vlada Republike Hrvatske je na sjednici održanoj 11. siječnja 2024. donijela

ODLUKU

O DOPUNI ODLUKE O KOORDINACIJI AKTIVNOSTI UNUTAR OKVIRA ZA GOSPODARSKO UPRAVLJANJE EUROPSKE UNIJE

I.

U Odluci o koordinaciji aktivnosti unutar okvira za gospodarsko upravljanje Europske unije (»Narodne novine«, br. 13/17., 51/17., 97/17., 50/18., 74/19., 16/20., 89/20., 37/22., 55/22., 85/22., 10/23. i 157/23.), u točki IV. stavku 1. iza podtočke 6. dodaje se nova podtočka 7. koja glasi:

»7. Damir Habijan, ministar gospodarstva i održivog razvoja«.

Dosadašnje podtočke 7. – 14. postaju podtočke 8. – 15.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/24-04/11
 Urbroj: 50301-15/07-24-02
 Zagreb, 11. siječnja 2024.

Predsjednik
 mr. sc. Andrej Plenković, v. r.
### NN 7/2024 (17.1.2024.), Indeks potrošačkih cijena u prosincu 2023.

Državni zavod za statistiku

136

Državni zavod za statistiku objavljuje

INDEKS

POTROŠAČKIH CIJENA U PROSINCU 2023.

Indeks potrošačkih cijena u prosincu 2023. u odnosu na studeni 2023. iznosi 99,5.

Klasa: 956-03/23-01/3
 Urbroj: 555-01-04-06-01-24-24
 Zagreb,     16. siječnja 2024.

Glavna ravnateljica
 Lidija Brković, v. r.
### NN 8/2024 (19.1.2024.), Odluka o izmjeni Odluke o osnivanju Konzulata Republike Hrvatske u Kraljevini Danskoj, sa sjedištem u Aalborgu

PREDSJEDNIK REPUBLIKE HRVATSKE

140

Na temelju odredbe članka 99. stavka 2. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 10. stavka 5. i članka 17. stavka 2. Zakona o vanjskim poslovima (»Narodne novine«, broj 48/96, 72/13, 127/13, 39/18 i 98/19) i točke I. podtočke 5. Odluke Vlade Republike Hrvatske o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske klasa: T-022-03/23-05/23, urbroj: 50301-21/22-23-5 od 19. prosinca 2023., donosim

ODLUKU

O IZMJENI ODLUKE O OSNIVANJU KONZULATA REPUBLIKE HRVATSKE U KRALJEVINI DANSKOJ, SA SJEDIŠTEM U AALBORGU

I.

U Odluci o osnivanju Konzulata Republike Hrvatske u Kraljevini Danskoj, sa sjedištem u Aalborgu (»Narodne novine«, broj 87/20) riječi: »sjevernog Jutlanda« zamjenjuju se riječima: »Regije Sjeverne Danske«.

II.

Ova Odluka stupa na snagu danom donošenja.

Klasa: 020-02/24-01/02

Urbroj: 71-10-01/1-24-2

Zagreb, 10. siječnja 2024.

Predsjednik
 Republike Hrvatske
 Zoran Milanović, v. r.
### NN 8/2024 (19.1.2024.), Odluka o postavljanju počasnog konzula Republike Hrvatske u Kraljevini Danskoj, sa sjedištem u Aalborgu

PREDSJEDNIK REPUBLIKE HRVATSKE

141

Na temelju odredbe članka 24. Zakona o vanjskim poslovima (»Narodne novine« broj 48/96, 72/13, 127/13, 39/18 i 98/19) i točke III. podtočke 4. Odluke Vlade Republike Hrvatske o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., a na prijedlog Vlade Republike Hrvatske, donosim

ODLUKU

O POSTAVLJANJU POČASNOGA KONZULA REPUBLIKE HRVATSKE U KRALJEVINI DANSKOJ, SA SJEDIŠTEM U AALBORGU

HENRIK LUNDUM postavlja se za počasnog konzula Republike Hrvatske u Kraljevini Danskoj, sa sjedištem u Aalborgu i konzularnim ovlastima nad konzularnim područjem koje obuhvaća područje Regije Sjeverne Danske.

Ova Odluka stupa na snagu danom donošenja.

Klasa: 020-02/24-05/01

Urbroj: 71-10-01/1-24-2

Zagreb, 10. siječnja 2024.

Predsjednik
 Republike Hrvatske
 Zoran Milanović, v. r.
### NN 8/2024 (19.1.2024.), Pravilnik o izmjenama Pravilnika o odobrenju za pružanje usluga potrošačkog kreditiranja

MINISTARSTVO FINANCIJA

145

Na temelju članka 21. stavka 6. Zakona o potrošačkom kreditiranju (»Narodne novine«, br. 75/09., 112/12., 143/13., 147/13., 9/15., 78/15., 102/15., 52/16., 128/22. i 156/23.) ministar financija donosi

PRAVILNIK

O IZMJENAMA PRAVILNIKA O ODOBRENJU ZA PRUŽANJE USLUGA POTROŠAČKOG KREDITIRANJA

Članak 1.

U Pravilniku o odobrenju za pružanje usluga potrošačkog kreditiranja (»Narodne novine«, br. 14/10., 16/13.) u članku 20. riječi: »pet tisuća (5.000,00) kuna« mijenjaju se riječima: »šest stotina šezdeset (660,00) eura«.

ZAVRŠNA ODREDBA

Članak 2.

Ovaj Pravilnik objavit će se u »Narodnim novinama«, a stupa na snagu osmoga dana od dana objave u »Narodnim novinama«.

Klasa: 011-01/23-04/16

Urbroj: 513-06-03-24-2

Zagreb, 8. siječnja 2024.

Ministar financija
 dr. sc. Marko Primorac, v. r.
### NN 8/2024 (19.1.2024.), Pravilnik o izmjeni Pravilnika o obvezama Hrvatske agencije za osiguranje depozita

Ministarstvo financija

143

Na temelju članka 19. stavka 16. i članka 21. stavka 10. Zakona o sustavu osiguranja depozita (»Narodne novine«, br. 146/20. i 119/22.) ministar financija donosi

PRAVILNIK

O IZMJENI PRAVILNIKA O OBVEZAMA HRVATSKE AGENCIJE ZA OSIGURANJE DEPOZITA

Članak 1.

U Pravilniku o obvezama Hrvatske agencije za osiguranje depozita (»Narodne novine«, broj 75/21.) u članku 3. stavku 1. točka 4. mijenja se i glasi:

»4. provesti postupak obračuna obeštećenja na temelju zaprimljenih podataka i dokumentacije za svakog pojedinog deponenta čiji se depoziti smatraju prihvatljivim sukladno članku 6. Zakona. Obračun obeštećenja mora sadržavati podatke o deponentu, iznosu svih eurskih i deviznih depozita, iznosu dospjelih neplaćenih obveza deponenta prema kreditnoj instituciji na dan nastupa osiguranog slučaja i ukupnom iznosu prava na obeštećenje. Obračun obeštećenja za devizne depozite obračunava se u službenoj valuti Republike Hrvatske preračunato prema srednjem tečaju Hrvatske narodne banke koji je vrijedio na dan nastupa osiguranog slučaja«.

ZAVRŠNA ODREDBA

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/23-03/3

Urbroj: 513-06-03-23-2

Zagreb, 27. prosinca 2023.

Ministar financija
 dr. sc. Marko Primorac, v. r.
### NN 8/2024 (19.1.2024.), Pravilnik o izmjeni Pravilnika o plaćanju dijela premije u obliku neopozive obveze plaćanja i o poduzimanju mjera za smanjenje rizika nastupa osiguranog slučaja

MINISTARSTVO FINANCIJA

144

Na temelju članka 14. stavka 9., članka 17. stavka 10. i članka 24. stavka 3. Zakona o sustavu osiguranja depozita (»Narodne novine«, br. 146/20. i 119/22.) ministar financija donosi

PRAVILNIK

O IZMJENI PRAVILNIKA O PLAĆANJU DIJELA PREMIJE U OBLIKU NEOPOZIVE OBVEZE PLAĆANJA I O PODUZIMANJU MJERA ZA SMANJENJE RIZIKA NASTUPA OSIGURANOG SLUČAJA

Članak 1.

U Pravilniku o plaćanju dijela premije u obliku neopozive obveze plaćanja i o poduzimanju mjera za smanjenje rizika nastupa osiguranog slučaja (»Narodne novine«, broj 75/21.) u članku 6. stavku 4. točka 7. mijenja se i glasi:

»7. odredbu kojom se određuje da se instrument financijskog osiguranja u obliku novčanih sredstava ne usklađuje ako su novčana sredstva položena u službenoj valuti Republike Hrvatske. Usklađenje se provodi samo u slučaju kada su novčana sredstva položena u stranoj valuti, prema srednjem tečaju Hrvatske narodne banke važećem na dan usklađenja«.

ZAVRŠNA ODREDBA

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/23-03/4

Urbroj: 513-06-03-23-2

Zagreb, 27. prosinca 2023.

Ministar financija
 dr. sc. Marko Primorac, v. r.
### NN 8/2024 (19.1.2024.), Odluka o iznosu osnovice za određivanje prava iz Zakona o hrvatskim braniteljima iz Domovinskog rata i članovima njihovih obitelji za 2024. godinu

Vlada Republike Hrvatske

142

Na temelju članka 163. stavka 2. Zakona o hrvatskim braniteljima iz Domovinskog rata i članovima njihovih obitelji (»Narodne novine«, br. 121/17., 98/19., 84/21. i 156/23.), Vlada Republike Hrvatske je na sjednici održanoj 18. siječnja 2024. donijela

ODLUKU

O IZNOSU OSNOVICE ZA ODREĐIVANJE PRAVA IZ ZAKONA O HRVATSKIM BRANITELJIMA IZ DOMOVINSKOG RATA I ČLANOVIMA NJIHOVIH OBITELJI ZA 2024. GODINU

I.

Osnovica za određivanje prava iz članaka 59. i 109. Zakona o hrvatskim braniteljima iz Domovinskog rata i članovima njihovih obitelji (»Narodne novine«, br. 121/17., 98/19., 84/21. i 156/23.) za 2024. godinu iznosi 500,00 eura.

II.

Ova Odluka stupa na snagu prvoga dana od dana objave u »Narodnim novinama«.

Klasa: 022-03/24-04/13

Urbroj: 50301-29/23-24-2

Zagreb, 18. siječnja 2024.

Predsjednik
 mr. sc. Andrej Plenković, v. r.
### NN 9/2024 (24.1.2024.), Pravilnik o dopunama Pravilnika o izdavanju odobrenja za obavljanje gospodarskog ribolova na moru okružujućom mrežom plivaricom – srdelarom

Ministarstvo poljoprivrede

175

Na temelju članka 26. stavka 11. Zakona o morskom ribarstvu (»Narodne novine«, br. 62/17, 130/17, 14/19 i 30/23) ministrica poljoprivrede donosi

PRAVILNIK

O DOPUNAMA PRAVILNIKA O IZDAVANJU ODOBRENJA ZA OBAVLJANJE GOSPODARSKOG RIBOLOVA NA MORU OKRUŽUJUĆOM MREŽOM PLIVARICOM – SRDELAROM

Članak 1.

U Pravilniku o izdavanju Odobrenja za obavljanje gospodarskog ribolova na moru okružujućom mrežom plivaricom – srdelarom (»Narodne novine« broj 69/22) iza članka 5. dodaje se članak 5.a koji glasi:

»Članak 5.a

Vlasnicima plovila na koja je temeljem članaka 4. i 5. ovoga Pravilnika, uzimajući u obzir i članak 8. ovoga Pravilnika izdano važeće Odobrenje s rokom važenja do 1. ožujka 2024. godine, na njihov zahtjev izdat će se novo Odobrenje koje vrijedi za razdoblje od dana izdavanja do 1. ožujka 2026. godine.«.

Članak 2.

U članku 8. iza stavka 6. dodaje se stavak 7. koji glasi:

»(7) Prijenos Odobrenja iz stavka 1. ovoga članka dozvoljen je isključivo ako je na plovilu na koje se Odobrenje prenosi ugrađen VMS uređaj i e-očevidnik.«.

Članak 3.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-01/22-01/41

Urbroj: 525-12/717-24-20

Zagreb, 10. siječnja 2024.

Ministrica poljoprivrede
 Marija Vučković, v. r.
### NN 9/2024 (24.1.2024.), Pravilnik o dopunama Pravilnika o izdavanju odobrenja za obavljanje gospodarskog ribolova na moru pridnenom povlačnom mrežom – koćom

MINISTARSTVO POLJOPRIVREDE

176

Na temelju članka 26. stavka 11. Zakona o morskom ribarstvu (»Narodne novine«, br. 62/17, 130/17, 14/19 i 30/23) ministrica poljoprivrede donosi

PRAVILNIK

O DOPUNAMA PRAVILNIKA O IZDAVANJU ODOBRENJA ZA OBAVLJANJE GOSPODARSKOG RIBOLOVA NA MORU PRIDNENOM POVLAČNOM MREŽOM – KOĆOM

Članak 1.

U Pravilniku o izdavanju Odobrenja za obavljanje gospodarskog ribolova na moru pridnenom povlačnom mrežom – koćom (»Narodne novine« broj 69/22) iza članka 5. dodaje se članak 5.a koji glasi:

»Članak 5.a

Vlasnicima plovila na koja je temeljem članaka 4. i 5. ovoga Pravilnika, uzimajući u obzir i članak 8. ovoga Pravilnika izdano važeće Odobrenje s rokom važenja do 1. ožujka 2024. godine, na njihov zahtjev izdat će se novo Odobrenje koje vrijedi za razdoblje od dana izdavanja do 31. prosinca 2026. godine.«.

Članak 2.

U članku 8. iza stavka 6. dodaje se stavak 7. koji glasi:

»(7) Prijenos Odobrenja iz stavka 1. ovoga članka dozvoljen je isključivo ako je na plovilu na koje se Odobrenje prenosi ugrađen VMS uređaj i e-očevidnik.«.

Članak 3.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-01/22-01/42

Urbroj: 525-12/717-24-23

Zagreb, 10. siječnja 2024.

Ministrica poljoprivrede
 Marija Vučković, v. r.
### NN 9/2024 (24.1.2024.), Rješenje kojim se Klinika za bolesti srca i krvnih žila Kliničkog bolničkog centra Zagreb određuje »Referentnim centrom Ministarstva zdravstva za bolesti srčanih zalistaka«

MINISTARSTVO ZDRAVSTVA

181

Ministarstvo zdravstva OIB: 88362248492 na temelju članka 143. stavka 2. i 9. Zakona o zdravstvenoj zaštiti (»Narodne novine«, br. 100/18, 125/19, 147/20, 119/22, 156/22 i 33/23) te članka 96. stavka 1. Zakona o općem upravnom postupku (»Narodne novine« broj 47/09 i 110/21), postupajući po zahtjevu Kliničkog bolničkog centra Zagreb, sa sjedištem u Zagrebu, Kišpatićeva 12, OIB: 46377257342 na prijedlog Nacionalnog zdravstvenog vijeća sa sjednice održane 26. rujna 2023., donosi

RJEŠENJE

1. Određuje se Klinika za bolesti srca i krvnih žila Kliničkog bolničkog centra Zagreb »Referentnim centrom Ministarstva zdravstva za bolesti srčanih zalistaka«.

2. Naziv »Referentni centar Ministarstva zdravstva za bolesti srčanih zalistaka« dodjeljuje se na vrijeme od pet godina.

Klasa: UP/I-510-01/22-01/39

Urbroj: 534-07-2-2/4-23-12

Zagreb, 28. prosinca 2023.

Ministar
 izv. prof. dr. sc. Vili Beroš, dr. med., v. r.
### NN 9/2024 (24.1.2024.), Rješenje kojim se Klinika za kardijalnu kirurgiju Kliničkog bolničkog centra Zagreb određuje »Referentnim centrom Ministarstva zdravstva za minimalno invazivnu kirurgiju srca«

MINISTARSTVO ZDRAVSTVA

180

Ministarstvo zdravstva OIB: 88362248492 na temelju članka 143. stavka 2. i 9. Zakona o zdravstvenoj zaštiti (»Narodne novine«, br. 100/18, 125/19, 147/20, 119/22, 156/22 i 33/23) te članka 96. stavka 1. Zakona o općem upravnom postupku (»Narodne novine« broj 47/09 i 110/21), postupajući po zahtjevu Kliničkog bolničkog centra Zagreb, sa sjedištem u Zagrebu, Kišpatićeva 12, OIB: 46377257342 na prijedlog Nacionalnog zdravstvenog vijeća sa sjednice održane 26. rujna 2023., donosi

RJEŠENJE

1. Određuje se Klinika za kardijalnu kirurgiju Kliničkog bolničkog centra Zagreb »Referentnim centrom Ministarstva zdravstva za minimalno invazivnu kirurgiju srca«.

2. Naziv »Referentni centar Ministarstva zdravstva za minimalno invazivnu kirurgiju srca« dodjeljuje se na vrijeme od pet godina.

Klasa: UP/I-510-01/22-01/36

Urbroj: 534-07-2-2/4-23-12

Zagreb, 21. prosinca 2023.

Ministar
 izv. prof. dr. sc. Vili Beroš, dr. med., v. r.
### NN 9/2024 (24.1.2024.), Izmjene Statuta Hrvatskog zavoda za socijalni rad

Hrvatski zavod za socijalni rad

182

Na temelju članka 184. Zakona o socijalnoj skrbi (»Narodne novine«, broj 18/22., 46/22., 119/22., 71/23.), članka 54. stavak 1. Zakona o ustanovama (»Narodne novine«, broj 76/93., 29/97., 47/99., 35/08., 127/19., 151/22.), uz prethodnu suglasnost Vlade Republike Hrvatske, klasa: 022-03/24-04/07; urbroj: 50301-04/25-24-2 od 11. siječnja 2024. godine, Upravno vijeće Hrvatskog zavoda za socijalni rad, na sjednici održanoj 19. siječnja 2024. godine, donijelo je

IZMJENE STATUTA

HRVATSKOG ZAVODA ZA SOCIJALNI RAD

Članak 1.

U Statutu Hrvatskog zavoda za socijalni rad (»Narodne novine«, broj 134/22.) u članku 5. stavak 1. riječi: »Trg Nevenke Topalušić 1«, zamjenjuju se riječima: »Ulica Ivana Dežmana 6«.

Članak 2.

U članku 17. stavak 9. točke 8., 14. i 17. mijenjaju se i glase:

»8. Županijska služba Primorsko-goranske županije, sa sjedištem u Rijeci, koja obuhvaća područne urede Opatija, Crikvenica, Krk, Cres – Lošinj i Rijeka«

»14. Županijska služba Osječko-baranjske županije, sa sjedištem u Osijeku, koja obuhvaća područne urede Našice, Đakovo, Beli Manastir, Valpovo, Donji Miholjac i Osijek«

»17. Županijska služba Splitsko-dalmatinske županije, sa sjedištem u Splitu, koja obuhvaća područne urede Makarska, Trogir, Sinj, Omiš, Imotski, Brač – Supetar, Solin, Kaštela i Split«.

Članak 3.

Članak 31. se mijenja i glasi:

»(1) Ravnatelj ne može bez prethodne suglasnosti Upravnog vijeća poduzimati pravne poslove kojima se stječe nekretnina čija je vrijednost veća od 26.544,56 eura, kao ni pravne poslove o stjecanju, opterećenju ili otuđenju druge imovine čija je vrijednost veća od 132.722,81 eura.

(2) Uz suglasnost Upravnog vijeća i Ministarstva ravnatelj Zavoda može poduzimati pravne poslove o stjecanju, opterećenju ili otuđenju imovine čija je vrijednost veća od 663.614,04 eura.«

Članak 4.

U članku 34. stavak 2. mijenja se i glasi:

» (2) Upravno vijeće čini devet članova, i to:

1. šest članova koje Vlada Republike Hrvatske imenuje na prijedlog ministra

2. jedan član predstavnik radnika Zavoda imenovan na način iz stavka 4. ovoga članka

3. jedan član kojeg Vlada Republike Hrvatske imenuje na prijedlog Gospodarsko-socijalnog vijeća iz redova reprezentativnih sindikata

4. jedan član kojeg Vlada Republike Hrvatske imenuje na prijedlog Gospodarsko-socijalnog vijeća iz redova poslodavaca.«

Članak 5.

Ove Izmjene Statuta Hrvatskog zavoda za socijalni rad po dobivenoj prethodnoj suglasnosti Vlade Republike Hrvatske objavljuju se u »Narodnim novinama«, i stupaju na snagu prvoga dana od dana objave.

Klasa: 012-01/22-01/1
 Urbroj: 139-100-01-03-24-5
 Zagreb, 19. siječnja 2024.

Predsjednica
 Upravnog vijeća
 Marija Barilić, dipl. iur., v. r.
### NN 9/2024 (24.1.2024.), Pravilnik o izmjenama Pravilnika o naknadama i nagradi sudaca porotnika

MINISTARSTVO PRAVOSUĐA I UPRAVE

171

Na temelju članka 122. stavka 2. Zakona o sudovima (»Narodne novine«, broj 28/13, 33/15, 82/15, 82/16, 67/18, 21/22 i 16/23), ministar pravosuđa i uprave donosi

PRAVILNIK

O IZMJENAMA PRAVILNIKA O NAKNADAMA I NAGRADI SUDACA POROTNIKA

Članak 1.

U Pravilniku o naknadama i nagradi sudaca porotnika (»Narodne novine«, broj 38/14) u članku 6. stavku 2. riječi: »2,00 kuna« zamjenjuju se riječima: »0,27 eura«.

Članak 2.

U članku 10. stavak 2. mijenja se i glasi:

»Visina nagrade obračunava se prema vremenu provedenom na raspravi i to:

– sudac porotnik općinskog suda 6,65 eura bruto po satu,

– sudac porotnik županijskog suda 8,00 eura bruto po satu.«.

Članak 3.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/22-08/15

Urbroj: 514-03-02-01-01/01-24-04

Zagreb, 15. siječnja 2024.

Ministar
 dr. sc. Ivan Malenica, v. r.
### NN 9/2024 (24.1.2024.), Ispravak Pravilnika o izmjenama i dopunama Pravilnika o provođenju javnog natječaja za zakup poljoprivrednog zemljišta i zakup za ribnjake u vlasništvu Republike Hrvatske

MINISTARSTVO POLJOPRIVREDE

187

Nakon uspoređivanja s izvornim tekstom Pravilnika o izmjenama i dopunama Pravilnika o provođenju javnog natječaja za zakup poljoprivrednog zemljišta i zakup za ribnjake u vlasništvu Republike Hrvatske, koji je objavljen u »Narodnim novinama« broj 157 od 28. prosinca 2023. godine, utvrđena je pogreška te se daje

ISPRAVAK PRAVILNIKA

O IZMJENAMA I DOPUNAMA
 PRAVILNIKA O PROVOĐENJU JAVNOG NATJEČAJA ZA ZAKUP POLJOPRIVREDNOG ZEMLJIŠTA I ZAKUP ZA RIBNJAKE U VLASNIŠTVU REPUBLIKE HRVATSKE

U Pravilniku o izmjenama i dopunama Pravilnika o provođenju javnog natječaja za zakup poljoprivrednog zemljišta i zakup za ribnjake u vlasništvu Republike Hrvatske (»Narodne novine«, broj 157/23) greškom je uvršten sadržaj članka 5. te se ovim ispravkom briše iz teksta objavljenog Pravilnika.

Klasa: 011-01/22-01/12

Urbroj: 525-06/193-24-28

Zagreb, 2. siječnja 2024.

Ministrica poljoprivrede
 Marija Vučković, v. r.
### NN 9/2024 (24.1.2024.), Rješenje o imenovanju predstavnika Vlade Republike Hrvatske u Gospodarsko-socijalnom vijeću

VLADA REPUBLIKE HRVATSKE

162

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članaka 6. i 7. Sporazuma o osnivanju Gospodarsko-socijalnog vijeća, od 6. rujna 2023., Vlada Republike Hrvatske je na sjednici održanoj 11. siječnja 2024. donijela

RJEŠENJE

O IMENOVANJU PREDSTAVNIKA
 VLADE REPUBLIKE HRVATSKE U GOSPODARSKO-SOCIJALNOM VIJEĆU

Imenuje se DAMIR HABIJAN, ministar gospodarstva i održivog razvoja, predstavnikom Vlade Republike Hrvatske u Gospodarsko-socijalnom vijeću.

Klasa: 080-02/24-01/07

Urbroj: 50301-15/07-24-02

Zagreb, 11. siječnja 2024.

Predsjednik
 mr. sc. Andrej Plenković, v. r.
### NN 9/2024 (24.1.2024.), Rješenje o imenovanju zamjenika predsjednika Nadzornog odbora Hrvatske banke za obnovu i razvitak

VLADA REPUBLIKE HRVATSKE

161

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 17. stavaka 2. i 6. Zakona o Hrvatskoj banci za obnovu i razvitak (»Narodne novine«, br. 138/06. i 25/13.), Vlada Republike Hrvatske je na sjednici održanoj 11. siječnja 2024. donijela

RJEŠENJE

O IMENOVANJU ZAMJENIKA PREDSJEDNIKA NADZORNOG ODBORA HRVATSKE BANKE ZA OBNOVU I RAZVITAK

Imenuje se DAMIR HABIJAN, ministar gospodarstva i održivog razvoja, zamjenikom predsjednika Nadzornog odbora Hrvatske banke za obnovu i razvitak, po položaju.

Klasa: 080-02/24-01/06

Urbroj: 50301-15/07-24-02

Zagreb, 11. siječnja 2024.

Predsjednik
 mr. sc. Andrej Plenković, v. r.
### NN 9/2024 (24.1.2024.), Rješenje o imenovanju predstavnika Vlade Republike Hrvatske u Hrvatskom odboru za produktivnost i konkurentnost

VLADA REPUBLIKE HRVATSKE

163

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 4. stavka 2. Sporazuma o osnivanju Hrvatskog odbora za produktivnost i konkurentnost, sklopljenog 13. svibnja 2020., Vlada Republike Hrvatske je na sjednici održanoj 11. siječnja 2024. donijela

RJEŠENJE

O IMENOVANJU PREDSTAVNIKA VLADE REPUBLIKE HRVATSKE U HRVATSKOM ODBORU ZA PRODUKTIVNOST I KONKURENTNOST

Imenuje se DAMIR HABIJAN, ministar gospodarstva i održivog razvoja, predstavnikom Vlade Republike Hrvatske u Hrvatskom odboru za produktivnost i konkurentnost.

Klasa: 080-02/24-01/08

Urbroj: 50301-15/07-24-02

Zagreb, 11. siječnja 2024.

Predsjednik
 mr. sc. Andrej Plenković, v. r.
### NN 9/2024 (24.1.2024.), Rješenje o razrješenju i imenovanju predsjednika Upravnog vijeća Kliničkog bolničkog centra Sestre milosrdnice

Vlada Republike Hrvatske

158

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 83. stavka 6. Zakona o zdravstvenoj zaštiti (»Narodne novine«, br. 100/18., 125/19., 147/20., 119/22. i 33/23.), Vlada Republike Hrvatske je na sjednici održanoj 11. siječnja 2024. donijela

RJEŠENJE

O RAZRJEŠENJU I IMENOVANJU PREDSJEDNIKA UPRAVNOG VIJEĆA KLINIČKOG BOLNIČKOG CENTRA SESTRE MILOSRDNICE

1. Razrješuje se TOMISLAV DULIBIĆ dužnosti predsjednika Upravnog vijeća Kliničkog bolničkog centra Sestre milosrdnice, zbog isteka mandata.

2. Imenuje se TOMISLAV DULIBIĆ predsjednikom Upravnog vijeća Kliničkog bolničkog centra Sestre milosrdnice.

Klasa: 080-02/24-03/01

Urbroj: 50301-15/07-24-02

Zagreb, 11. siječnja 2024.

Predsjednik
 mr. sc. Andrej Plenković, v. r.
### NN 9/2024 (24.1.2024.), Rješenje o imenovanju predsjednika i člana Kriznog tima za Plan intervencije o mjerama zaštite sigurnosti opskrbe plinom Republike Hrvatske

VLADA REPUBLIKE HRVATSKE

160

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i točke II. Odluke o donošenju Plana intervencije o mjerama zaštite sigurnosti opskrbe plinom Republike Hrvatske (»Narodne novine«, broj 127/22.), Vlada Republike Hrvatske je na sjednici održanoj 11. siječnja 2024. donijela

RJEŠENJE

O IMENOVANJU PREDSJEDNIKA I ČLANA KRIZNOG TIMA ZA PLAN INTERVENCIJE O MJERAMA ZAŠTITE SIGURNOSTI OPSKRBE PLINOM REPUBLIKE HRVATSKE

1. Imenuje se DAMIR HABIJAN, ministar gospodarstva i održivog razvoja, predsjednikom Kriznog tima za Plan intervencije o mjerama zaštite sigurnosti opskrbe plinom Republike Hrvatske.

2. Imenuje se VICE ORŠULIĆ, predsjednik Uprave društva Hrvatska elektroprivreda d.d., članom Kriznog tima za Plan intervencije o mjerama zaštite sigurnosti opskrbe plinom Republike Hrvatske.

Klasa: 080-02/24-01/09

Urbroj: 50301-15/07-24-02

Zagreb, 11. siječnja 2024.

Predsjednik
 mr. sc. Andrej Plenković, v. r.
### NN 9/2024 (24.1.2024.), Rješenje o imenovanju ravnateljice Uprave za stambeno zbrinjavanje u Ministarstvu prostornoga uređenja, graditeljstva i državne imovine

VLADA REPUBLIKE HRVATSKE

159

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), članka 46. stavka 2. Zakona o sustavu državne uprave (»Narodne novine«, broj 66/19.) i članka 160. stavka 3. Zakona o državnim službenicima (»Narodne novine«, broj 155/23.), Vlada Republike Hrvatske je na sjednici održanoj 11. siječnja 2024. donijela

RJEŠENJE

O IMENOVANJU RAVNATELJICE UPRAVE ZA STAMBENO ZBRINJAVANJE U MINISTARSTVU PROSTORNOGA UREĐENJA, GRADITELJSTVA I DRŽAVNE IMOVINE

Imenuje se TATJANA VUKOBRATOVIĆ SPASOJEVIĆ ravnateljicom Uprave za stambeno zbrinjavanje u Ministarstvu prostornoga uređenja, graditeljstva i državne imovine, na razdoblje od četiri godine.

Klasa: UP/I 080-02/23-01/104

Urbroj: 50301-15/07-24-02

Zagreb, 11. siječnja 2024.

Predsjednik
 mr. sc. Andrej Plenković, v. r.
### NN 9/2024 (24.1.2024.), Rješenje o imenovanju supredsjedatelja Zajedničkog povjerenstva za provedbu i promicanje gospodarske suradnje između Vlade Republike Hrvatske i Vlade Republike Azerbajdžana

VLADA REPUBLIKE HRVATSKE

165

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 4. stavka 1. Ugovora između Vlade Republike Hrvatske i Vlade Republike Azerbajdžana o gospodarskoj suradnji (»Narodne novine – Međunarodni ugovori«, broj 5/13.), Vlada Republike Hrvatske je na sjednici održanoj 11. siječnja 2024. donijela

RJEŠENJE

O IMENOVANJU SUPREDSJEDATELJA ZAJEDNIČKOG POVJERENSTVA ZA PROVEDBU I PROMICANJE GOSPODARSKE SURADNJE IZMEĐU VLADE REPUBLIKE HRVATSKE I VLADE REPUBLIKE AZERBAJDŽANA

Imenuje se DAMIR HABIJAN, ministar gospodarstva i održivog razvoja, supredsjedateljem Zajedničkog povjerenstva za provedbu i promicanje gospodarske suradnje između Vlade Republike Hrvatske i Vlade Republike Azerbajdžana.

Klasa: 080-02/24-01/02

Urbroj: 50301-15/07-24-02

Zagreb, 11. siječnja 2024.

Predsjednik
 mr. sc. Andrej Plenković, v. r.
### NN 9/2024 (24.1.2024.), Rješenje o imenovanju supredsjedatelja Zajedničkog povjerenstva za gospodarsku suradnju između Vlade Republike Hrvatske i Vlade Republike Kazahstana

VLADA REPUBLIKE HRVATSKE

164

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 4. stavka 1. Ugovora između Vlade Republike Hrvatske i Vlade Republike Kazahstana o gospodarskoj suradnji (»Narodne novine – Međunarodni ugovori«, broj 5/18.), Vlada Republike Hrvatske je na sjednici održanoj 11. siječnja 2024. donijela

RJEŠENJE

O IMENOVANJU SUPREDSJEDATELJA ZAJEDNIČKOG POVJERENSTVA ZA GOSPODARSKU SURADNJU IZMEĐU VLADE REPUBLIKE HRVATSKE I VLADE REPUBLIKE KAZAHSTANA

Imenuje se DAMIR HABIJAN, ministar gospodarstva i održivog razvoja, supredsjedateljem Zajedničkog povjerenstva za gospodarsku suradnju između Vlade Republike Hrvatske i Vlade Republike Kazahstana.

Klasa: 080-02/24-01/01

Urbroj: 50301-15/07-24-02

Zagreb, 11. siječnja 2024.

Predsjednik
 mr. sc. Andrej Plenković, v. r.
### NN 9/2024 (24.1.2024.), Pravilnik o izmjenama i dopuni Pravilnika o radu u sustavu eSpis

MINISTARSTVO PRAVOSUĐA I UPRAVE

172

Na temelju članka 72. stavka 2. Zakona o sudovima (»Narodne­ novine«, broj 28/13, 33/15, 82/15, 82/16, 67/18, 21/22 i 16/23) ­ministar pravosuđa i uprave donosi

PRAVILNIK

O IZMJENAMA I DOPUNI PRAVILNIKA O RADU U SUSTAVU eSpis

Članak 1.

U Pravilniku o radu u sustavu eSpis (»Narodne novine«, broj 35/15, 123/15, 45/16, 29/17, 112/17, 119/18, 39/20, 138/20, 147/20, 70/21, 99/21, 145/21, 23/22 i 12/23) članak 46.a mijenja se i glasi:

»(1) Automatskom kružnom dodjelom u trgovačkim sudovima dodjeljuju se u rad rješavateljima predmeti mirenja.

(2) Automatskom kružnom dodjelom u upravnim sudovima dodjeljuju se u rad rješavateljima:

1. predmeti međunarodne zaštite, ograničenja slobode kretanja i sudske kontrole,

2. predmeti sukoba interesa,

3. predmeti utvrđenja reprezentativnosti sindikata,

4. predmeti nadomještanja suglasnosti sindikata za pokretanje disciplinskog postupka,

5. predmeti vojnostegovnog suda,

6. predmeti u kojima je materijalnim propisom određen rok za rješavanje.«.

Članak 2.

Članak 55. mijenja se i glasi:

»Automatskom kružnom dodjelom dodjeljuju se u rad rješavateljima:

1. kazneni predmeti u kojima je određen istražni zatvor,

2. predmeti u kojima je postupak započeo prije više od pet godina.«.

Članak 3.

U članku 59. točki 2. riječi: »deset i više« zamjenjuju se ­riječima: »više od pet«.

Članak 4.

U članku 59.j u točki 6. točka se zamjenjuje zarezom i dodaje točka 7. koja glasi:

»7. predmeti u kojima je postupak započeo prije više od pet godina.«.

Članak 5.

Ovaj Pravilnik objavit će se u »Narodnim novinama«, a stupa na snagu 1. veljače 2024.

Klasa: 011-01/15-01/35

Urbroj: 514-03-02-01-01/01-24-86

Zagreb, 8. siječnja 2024.

Ministar
 dr. sc. Ivan Malenica, v. r.
### NN 9/2024 (24.1.2024.), Rješenje o razrješenju članice i imenovanju člana Vijeća Nacionalne infrastrukture prostornih podataka

VLADA REPUBLIKE HRVATSKE

169

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 27. stavka 1. Zakona o Nacionalnoj infrastrukturi prostornih podataka (»Narodne novine«, br. 56/13., 52/18. i 50/20.), Vlada Republike Hrvatske je na sjednici održanoj 18. siječnja 2024. donijela

RJEŠENJE

O RAZRJEŠENJU ČLANICE I IMENOVANJU ČLANA VIJEĆA NACIONALNE INFRASTRUKTURE PROSTORNIH PODATAKA

1. Razrješuje se dr. sc. BRANKA IVANČAN-PICEK dužnosti članice Vijeća Nacionalne infrastrukture prostornih podataka, na koju je imenovana kao predstavnica tijela državne uprave nadležnog za poslove meteorološke i hidrološke djelatnosti.

2. Imenuje se dr. sc. IVAN GÜTTLER, članom Vijeća Nacionalne infrastrukture prostornih podataka, kao predstavnik tijela državne uprave nadležnog za poslove meteorološke i hidrološke djelatnosti.

Klasa: 080-02/24-03/05

Urbroj: 50301-15/07-24-02

Zagreb, 18. siječnja 2024.

Predsjednik
 mr. sc. Andrej Plenković, v. r.
### NN 9/2024 (24.1.2024.), Rješenje o razrješenju predsjednika i imenovanju predsjednice Koordinacije za sigurnost pri odobalnom istraživanju i eksploataciji ugljikovodika

VLADA REPUBLIKE HRVATSKE

167

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), članka 10. stavka 4. Zakona o sigurnosti pri odobalnom istraživanju i eksploataciji ugljikovodika (»Narodne novine«, br. 78/15. i 50/20.), članka 5. stavka 1. i članka 7. stavka 1. podstavka 1. Uredbe o Koordinaciji za sigurnost pri odobalnom istraživanju i eksploataciji ugljikovodika (»Narodne novine«, br. 74/17. i 14/21.), Vlada Republike Hrvatske je na sjednici održanoj 18. siječnja 2024. donijela

RJEŠENJE

O RAZRJEŠENJU PREDSJEDNIKA I IMENOVANJU PREDSJEDNICE KOORDINACIJE ZA SIGURNOST PRI ODOBALNOM ISTRAŽIVANJU I EKSPLOATACIJI UGLJIKOVODIKA

1. Razrješuje se DAVID DOBRINIĆ dužnosti predsjednika Koordinacije za sigurnost pri odobalnom istraživanju i eksploataciji ugljikovodika, na koju je imenovan kao predstavnik Agencije za ugljikovodike.

2. Imenuje se LIDIJA BOŽIĆ predsjednicom Koordinacije za sigurnost pri odobalnom istraživanju i eksploataciji ugljikovodika, kao predstavnica Agencije za ugljikovodike.

Klasa: 080-02/24-03/03

Urbroj: 50301-15/07-24-02

Zagreb, 18. siječnja 2024.

Predsjednik
 mr. sc. Andrej Plenković, v. r.
### NN 9/2024 (24.1.2024.), Rješenje o razrješenju i imenovanju dijela članova Povjerenstva za upravljanje sigurnošću u zračnom prometu

VLADA REPUBLIKE HRVATSKE

166

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i točke II. stavka 1. Odluke o osnivanju Povjerenstva za upravljanje sigurnošću u zračnom prometu (»Narodne novine«, broj 54/22.), a u vezi sa člankom 58. stavkom 2. Zakona o zračnom prometu (»Narodne novine«, br. 69/09., 84/11., 54/13., 127/13. i 92/14.), Vlada Republike Hrvatske je na sjednici održanoj 18. siječnja 2024. donijela

RJEŠENJE

O RAZRJEŠENJU I IMENOVANJU DIJELA ČLANOVA POVJERENSTVA ZA UPRAVLJANJE SIGURNOŠĆU U ZRAČNOM PROMETU

1. Razrješuju se dužnosti članovi Povjerenstva za upravljanje sigurnošću u zračnom prometu:

– MARIN PUH, na koju je imenovan kao direktor Hrvatske agencije za civilno zrakoplovstvo

– VLADO BAGARIĆ, na koju je imenovan kao predstavnik pružatelja usluga u zračnoj plovidbi kojeg predlaže pružatelj usluga u zračnoj plovidbi.

2. Imenuju se članovi Povjerenstva za upravljanje sigurnošću u zračnom prometu:

– ANA KAPETANOVIĆ, direktorica Hrvatske agencije za civilno zrakoplovstvo

– mr. sc. MARIO KUNOVEC-VARGA, predstavnik pružatelja usluga u zračnoj plovidbi kojeg predlaže pružatelj usluga u zračnoj plovidbi.

Klasa: 080-02/24-03/02

Urbroj: 50301-15/07-24-02

Zagreb, 18. siječnja 2024.

Predsjednik
 mr. sc. Andrej Plenković, v. r.
### NN 9/2024 (24.1.2024.), Rješenje o razrješenju i imenovanju zamjenice člana Savjeta za ljudska prava

VLADA REPUBLIKE HRVATSKE

168

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i točke V. Odluke o osnivanju Savjeta za ljudska prava (»Narodne novine«, br. 136/21.), Vlada Republike Hrvatske je na sjednici održanoj 18. siječnja 2024. donijela

RJEŠENJE

O RAZRJEŠENJU I IMENOVANJU ZAMJENICE ČLANA SAVJETA ZA LJUDSKA PRAVA

1. Razrješuje se TAMARA POLJAREVIĆ dužnosti zamjenice člana Savjeta za ljudska prava, na koju je imenovana kao predstavnica Ministarstva pravosuđa i uprave.

2. Imenuje se DANIJELA GAUBE, predstavnica Ministarstva pravosuđa i uprave, zamjenicom člana Savjeta za ljudska prava.

Klasa: 080-02/23-03/04

Urbroj: 50301-15/07-24-02

Zagreb, 18. siječnja 2024.

Predsjednik
 mr. sc. Andrej Plenković, v. r.